wickkiey/tamil-wikipedia-chunked huggingface dataset:
# மாநில நெடுஞ்சாலை 117 (தமிழ்நாடு)

**மாநில நெடுஞ்சாலை 117** அல்லது **எஸ்.எச்-117 (SH 117)** என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் மதுராந்தகம் என்னும் இடத்தையும், வெண்ணாகுபட்டு என்ற இடத்தையும் இணைக்கும் **மதுராந்தகம் - வெண்ணாகுபட்டு சாலை** ஆகும். இதன் நீளம் **37.6 ** கிலோமீட்டர்கள் .
# மாநில நெடுஞ்சாலை 118 (தமிழ்நாடு)

**மாநில நெடுஞ்சாலை 118** அல்லது **எஸ்.எச்-118** என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் புக்காதுரை என்னும் இடத்தையும், மானாம்பதி அருகில் உள்ள வந்தவாசி - காஞ்சிபுரம் சாலையில் இணைப்பு என்ற இடத்தையும் இணைக்கும் **புக்காதுரை - பெருநகர் சாலை** ஆகும். இதன் நீளம் **31.8 ** கிலோமீட்டர்கள் .
# மாநில நெடுஞ்சாலை 119 (தமிழ்நாடு)

**மாநில நெடுஞ்சாலை 119** அல்லது **எஸ்.எச்-119 (SH 119)** என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் மா.நெ. 58, கி.மீ. 11/8லிருந்து விட்டல்புரம் வழியாக புதுப்பட்டினத்தை இணைக்கும் **மா.நெ. 58 - புதுப்பட்டினம் சாலை** ஆகும். இதன் நீளம் **17.4 ** கிலோமீட்டர்கள் .
# மாநில நெடுஞ்சாலை 120 (தமிழ்நாடு)

*மாநில நெடுஞ்சாலை 120* அல்லது **எஸ்.எச்-120** என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் வாலாஜாபாத் என்னும் இடத்தையும், கீழைச்சேரி என்ற இடத்தையும் இணைக்கும் **வாலாஜாபாத் - சுங்கவனச்சத்திரம் - கீழைச்சேரி சாலை** ஆகும். இதன் நீளம் **27.6 ** கிலோமீட்டர்கள் .
# மாநில நெடுஞ்சாலை 121 (தமிழ்நாடு)

*மாநில நெடுஞ்சாலை 121* அல்லது **எஸ்.எச்-121** என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் வண்டலூர் என்னும் இடத்தையும், கேளம்பாக்கம் என்ற இடத்தையும் இணைக்கும் **வண்டலூர் - மாம்பாக்கம் - கேளம்பாக்கம் சாலை** ஆகும். இதன் நீளம் **18.6 ** கிலோமீட்டர்கள் .
# மாநில நெடுஞ்சாலை 127 (தமிழ்நாடு)

*மாநில நெடுஞ்சாலை 127* அல்லது **எஸ்.எச்-127** என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் பள்ளிகொண்டா என்னும் இடத்தையும், ஆந்திரா மாநிலத்தின் பலமநேரி என்ற இடத்தையும் இணைக்கும் **பள்ளிகொண்டா - பலமநேரி சாலை** ஆகும். இதன் நீளம் **28.8 ** கிலோமீட்டர்கள் .
# மாநில நெடுஞ்சாலை 129 (தமிழ்நாடு)

**மாநில நெடுஞ்சாலை 129** அல்லது **எஸ்.எச்-129** என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் ஆற்காடு என்னும் இடத்தையும், திருவண்ணாமலை மாவட்டத்தின் கண்ணமங்கலம் என்ற இடத்தையும் இணைக்கும் **ஆற்காடு - கண்ணமங்கலம் சாலை** ஆகும். இதன் நீளம் **25.4 ** கிலோமீட்டர்கள் .
# மாநில நெடுஞ்சாலை 130 (தமிழ்நாடு)

*மாநில நெடுஞ்சாலை 130* அல்லது **எஸ்.எச்-130** என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் குடியாத்தம் என்னும் இடத்தையும், வாணியம்பாடி என்ற இடத்தையும் இணைக்கும் **குடியாத்தம் - கடம்பூர் - கைலாசகிரி - வாணியம்பாடி சாலை** ஆகும். இதன் நீளம் **41.4 ** கிலோமீட்டர்கள் .
# அருணாச்சலம் சரவணமுத்து

**அருணாச்சலம் சரவணமுத்து** (கொக்குவில், யாழ்ப்பாணம், இலங்கை), (பிறப்பு தை 09, 1919) ஒரு முக்கிய தமிழறிஞர், இலக்கிய விமர்சகர் மற்றும் சைவ சித்தாந்தச் சிந்தனையாளர் ஆவார்.
# அருணாச்சலம் சரவணமுத்து

## கல்வியும் கல்விப்பணியும்

அளவெட்டி அருணோதயாக் கல்லூரியில் தன் பாடசாலைக்கல்வியை பெற்றார். பின்னர் பயிற்றப்பட்ட ஆசிரியராக பணியிலிணைந்து இலங்கையின் தென் மாகாணங்களில் சில காலம் பணியாற்றினார். பின்னர் வண்ணை வைத்தீஸ்வராக் கல்லூரிக்கு மாற்றலாகி தன் ஆசிரியப்பணியின் இறுதிக்காலம் வரை அங்கேயே பணிசெய்தார்.  
இலங்கையின் வட பகுதியில் அமைந்துள்ள யாழ்ப் பல்கலைக் கழகத்தில் இளமாணிப் பட்டத்தையும், பின்னர் இலண்டன் பல்கலைக் கழகத்தில் மேலதிக கல்வியினையும் பெற்றுக்கொண்டார். இந்தியாவில் வசித்தகாலத்தில் சமஷ்கிருதம், பாளி போன்ற மொழிகளைக் கற்றுப் புலமை பெற்றிருந்தார்.
# அருணாச்சலம் சரவணமுத்து

## சைவ சித்தாந்தத்தில் பேரார்வம்

சைவ சித்தாந்தத்தில் கொண்டிருந்த பேரார்வம் காரணமாக இந்தியா சென்று இரமணாச்சிரமத்தில் தங்கி ஆன்ம விசாரணைகளில் ஈடுபட்டிருந்தார். இலங்கை திரும்பியபின் யாழ் வேதாந்த மடத்துடனும், வேறு பல மெய்யியல் அறிஞர்களுடனும் தொடர்புகளைப் பேணி வந்தார்.
# அருணாச்சலம் சரவணமுத்து

## இராமகிருஷ்ண நிலையத்தில் அரும்பணி

யாழ்ப்பாணத்தில் இராமகிருஷ்ண நிலையத்தை முதன்முதலில் நிறுவிய பெருமை இவரைச் சாரும். பல வருடங்கள் இப்பணியில் தொடர்ந்து ஈடுபட்டார். பின்னர் போரின் காரணமாக இராமகிருஷ்ண நிலையம் செயலற்றுப் போனமை கண்டு மனம் வருந்தினார்
# ஆலம்பரை கோட்டை

**ஆலம்பரை கோட்டை** (ஆங்கிலம் Alamparai Fort) சிதையல் கடப்பக்கம் அருகில், மாமல்லபுரத்திலிருந்து 50 கி.மீ. தொலைவில் அமைந்துள்ளது. 17-ம் நூற்றாண்டில் முகலாயர் ஆட்சி காலத்தில் கட்டப்பட்டது. ஆலம்பரை கோட்டையின் இடிபாடுகள் அலம்பரா என்றும் அழைக்கப்படுகின்றன)  
முகலாயப் பேரரசின் 17 ஆம் நூற்றாண்டின் பிற்பகுதியில் கட்டப்பட்ட, ஆலம்பரை கோட்டை ஒரு காலத்தில் 100 மீட்டர் நீளமுள்ள கப்பல்துறை கடலில் நீண்டுள்ளது, அதில் இருந்து சாரி துணி, உப்பு மற்றும் நெய் போன்றவைகள் ஏற்றுமதி செய்யப்பட்டது. கி.பி 1735 ஆம் ஆண்டில் இதை நவாப் தோஸ்தே அலிகான் ஆட்சி செய்தார். 1750 ஆம் ஆண்டில், பிரபல பிரெஞ்சு தளபதி டுப்லெக்ஸ் சுபேதர் முசார்ஃபர்சாங்கிற்கு வழங்கிய சேவைகளுக்காக, கோட்டை பிரெஞ்சுக்காரர்களுக்கு வழங்கப்பட்டது. பிரெஞ்சுக்காரர்களால் ஆங்கிலேயர்கள் தோற்கடிக்கப்பட்டபோது, கி.பி 1760 இல் கோட்டை கைப்பற்றப்பட்டு அழிக்கப்பட்டது. மிக சமீபத்தில் 2004 இந்தியப் பெருங்கடல் பூகம்பத்தில் இந்த அமைப்பு சேதமடைந்தது.
# ஆலம்பரை கோட்டை

## வரலாறு

ஆலம்பரை வரலாற்று காலங்களில் ஒரு துறைமுகமாக இருந்தது. இந்த இடத்திற்கு இடைக்கழினாடு, ஆலம்பர்வா மற்றும் ஆலம்புரவி போன்ற பிற பெயர்கள் இருந்தன. இந்த கோட்டை முகலாயப் பேரரசு காலத்தில் கி.பி 1736 முதல் 1740 வரை கட்டப்பட்டது. இந்த கோட்டை ஆரம்பத்தில் ஆர்காட்டின் நவாப், தோஸ்தே அலிகானின் கட்டுப்பாட்டில் இருந்தது, பின்னர் அது பிரெஞ்சுக்காரர்களுக்கு வழங்கப்பட்டது. கர்நாடகப் போர்களுக்குப் பிறகு, பிரெஞ்சுக்காரர்களிடம் பிரெஞ்சுக்காரர்களிடம் தோற்றபோது, கோட்டை ஆங்கிலேயர்களின் நேரடி கட்டுப்பாட்டின் கீழ் வந்து 1760 இல் இடிக்கப்பட்டது.
# ஆலம்பரை கோட்டை

## கலாச்சாரம்

ஒரு பிராந்தியமாக ஒரு வர்த்தக இடுகையாக இந்த பிராந்தியத்தைப் பற்றிய சங்க இலக்கியம் *சிறுபாணாற்றுப்படை* போன்ற இலக்கியங்களில் குறிப்புகள் உள்ளன. இந்த கோட்டை பல விளம்பரங்களிலும் சினிமாவிலும் படம் பிடிக்கப்பட்டுள்ளது. பிரபலமான நடிகர்கள் சூர்யா மற்றும் விக்ரம் ஆகியோர் நடித்த 2003 ஆம் ஆண்டு தமிழ் திரைப்படமான பிதாமகன் இந்தக் கோட்டையில் படமாக்கப்பட்டது.
# ஏர் பிரான்சு ஏஎப் 447

**ஏர் பிரான்சு ஏஎப் 447** (Air France AF 447), பிரான்சின் பொதுத்துறை நிறுவனமான ஏர் பிரான்சினால் இயக்கப்படும் வான் ஊர்தி ஆகும். இது பிரேசிலின் ரியோ டி செனோரோ மற்றும் பாரிசு ஆகிய நகரங்களுக்கு இடையில் இயக்கப்பட்டது.  
இந்த விமானம் ஜூன் 1, 2009 அன்று அட்லாண்டிக் பெருங்கடலில் விழுந்து விபத்துக்குள்ளானது. அதில் பயணம் செய்த அனைவரும் (216 பதினாறு பயணிகள், 12 விமான ஊழியர்கள்) பலியானார்கள். ஏர்பஸ் ஏ330 ரகமான இந்த விமானம் பிரேசில் நாட்டின் ரியோ டி ஜனேரோ நகரிலிருந்து பிரான்சு நாட்டு தலைநகர் பாரிஸ் சென்று கொண்டிருந்த போது இந்த விபத்து நிகழ்ந்தது.
# பொய்க் கருப்பம்

**பொய்க் கருப்பம்** அல்லது **பொய்க் கர்ப்பம்** (*false pregnancy*) என்பது கருவுறாத நிலையிலுள்ள ஒரு பெண் விலங்கில் (மனிதரிலோ அல்லது வேறு முலையூட்டிகளிலோ) கருவுற்றிருப்பதற்கான மருத்துவ அறிகுறிகள் தோன்றுவதாகும். பொதுவாக இது நாய், எலி போன்ற விலங்குகளிலேயே அதிகமாக இருக்கிறது. மனிதர்களில் இந்த பொய்க்கர்ப்ப நிலையானது மிகக் குறைந்த அளவிலும், பொதுவாக உளவியல் அளவிலான தாக்கமே இதற்குக் காரணமாகவும் அமைகின்றது.  
இந்நிலை ஏற்பட்டிருக்கும் பெண் தான் கருப்பம் அடைந்திருப்பதாக நம்புவதுடன், அவருடைய உடலில் கர்ப்பகால அறிகுறிகளும் ஏற்படத் தொடங்கும். பொதுவாக உடலின் அகஞ்சுரக்கும் தொகுதியில் ஏற்படும் மாற்றங்களால் உருவாகும் இயக்குநீர்களின் (ஹோர்மோன்கள்) அளவுகளில் மாற்றம் ஏற்பட்டு, அதுவே கருப்பம் தொடர்பான உடல் சார்ந்த மாற்றங்களையும் ஏற்படுத்துகிறது.  
இது பெரும்பாலும் மாதவிலக்கை நெருங்கிக் கொண்டிருக்கம் பெண்களிலோ அல்லது குழந்தைப் பேறு வேண்டி மிகுந்த ஆர்வத்துடன் காத்திருக்கும் பெண்களிலோ ஏற்படும். இப்பெண்களுள் பெரும்பான்மையானோர் மன நோய்களாலோ அல்லது நாளமில்லாச் சுரப்பி நோய்களாலோ பாதிக்கப்பட்டிருப்பர்.
# பொய்க் கருப்பம்

## அறிகுறிகள்

இந்நிலையிலுள்ள பெண்கள் கருவுற்றதற்கான எல்லா வகை அறிகுறிகளுடனும் வருவர். அதனால் அவர்கள் சில சமயங்களில் கருவுற்றிருப்பதாகவே தவறாக அடையாளம் காணப்படுவதுமுண்டு. ஒவ்வொரு மாதமும் வழமையாக ஏற்படும் மாதவிடாய் இடை நிறுத்தம், காலைநேர குமட்டல், முலைகள் மென்மையடைதல், உடல் நிறை அதிகரித்தல் போன்ற அறிகுறிகள் ஏற்படும். வயிற்றில் இயல்புக்கு மாறாக அதிகக் கொழுப்பு படிவதாலோ அல்லது வயிற்றுப் பொருமலினாலோ வயிறு பெருத்திருக்கும். இப்பெண்கள் வயிற்றுள் குழந்தை அசைவது (*quickening*) போலக் கற்பனையும் செய்து கொள்வர். இந்நிலை ஏற்பட்டவர்களில் ஒரு விழுக்காட்டினருக்கு போலிப் பிரசவ வலி (*pseudo labour*) ஏற்பட்டு மருத்துவமனைக்குப் பிரசவத்திற்காக வரவும் செய்வர்.
# பொய்க் கருப்பம்

## காரணங்கள்

இந்நிலைக்கு பல வகையான காரணங்கள் கூறப்பட்டாலும், இதற்கான காரணங்களுக்கிடையே காணப்படும் சிக்கலான தொடர்புகளால் எதையும் சரியாக உறுதிப்படுத்த முடியாத நிலையே உள்ளது. இது உளவியல் சிதைவினாலேயே ஏற்படுவதாக பலரால் நம்பப்படுகிறது. கருவுறுவதை அளவுகடந்த ஆசையுடன் எதிர்பார்க்கும் பெண்களிலோ அல்லது கருப்பம் தொடர்பான அளவுகடந்த பயம் கொண்ட பெண்களிலோ இந்நிலை ஏற்படலாம் என அறியப்படுகிறது. அப்படியான பெண்களில் உளவியல் அடிப்படையில் ஏற்படும் மாற்றங்கள் அகஞ்சுரக்கும் தொகுதியில் மாற்றத்தை ஏற்படுத்தி, அதுவே உடலிலும் தெரியத் தொடங்கி விடுகிறது. கர்ப்பத்தை பிரதிபலிக்கும் உடல் காரணங்கள் தவறான கர்ப்பத்தின் நம்பிக்கைக்கு பங்களிக்கும். வயிற்று நீர்க்கட்டிகள் அல்லது கட்டிகள் போன்ற வயிறு வீக்கத்தை ஏற்படுத்தும் நிலைகள் மற்றும் மாதவிடாய் இழப்பை ஏற்படுத்தும் நிலைமைகள் ஆகியவை இதில் அடங்கும். சமீபத்தில் அங்கீகரிக்கப்பட்ட ஒரு பங்களிப்பாளர் புரோலாக்டின் என்ற ஹார்மோனில் ஒரு உயரமாக இருக்கலாம். பல சந்தர்ப்பங்களில், தவறான கர்ப்பம் ஒரு தூய்மையான, மனம்-உடல் நிகழ்வுகளாக இருக்கலாம்.
# பொய்க் கருப்பம்

## நோயறிதல்

பொதுவாக ஒரு பெண்ணில் கருத்தரிப்பு ஏற்பட்டுள்ளதா எனக் கண்டறிய மேற்கொள்ளும் குருதி, சிறுநீர் சோதனை மூலம், குறிப்பிட்ட பெண் கர்ப்பமில்லை என்பதை உறுதிப்படுத்தலாம். ஒரு முட்டையானது விந்தினால் கருக்கட்டப்பட்டு, கர்ப்பப்பையினுள் பதிந்து 6 நாட்களில் மனிதக்கரு வெளியுறை கருவகவூக்கி (hCG) என்னும் இயக்குநீர் குருதியில் அல்லது சிறுநீரில் கண்டறியப்படலாம். இந்த இயக்குநீரானது இரண்டு மூன்று நாட்களில் இரட்டிப்பான அளவில் காணப்படுவதுடன் 8 கிழமைகளில் தனது மிக உயர்ந்த அளவில் காணப்படும்.
# பொய்க் கருப்பம்

## மருத்துவம்

மருத்துவர் சோதனை செய்து கருவுற்றதை உறுதி செய்யும் போது நோயும் மறைந்து விடும். சில நேரங்களில் மயக்க மருந்து கொடுத்து நோயுற்றவரைச் சோதிக்கும் போது வயிறு பழைய நிலைக்குத் திரும்பி விடும்.
# பொய்க் கருப்பம்

## பிற விலங்குகளில்

மனிதர்களில் பொய்க்கருப்பம் என அழைக்கப்படும் இது பிற விலங்குகளில் *போலிச்சினை* என அழைக்கப்படுகிறது. நாய், பூனை, எலி போன்ற பாலூட்டிகள் முடையடித்த (estrus) பின் மலட்டு (infertile) ஆணுடன் உடலுறவு கொள்ளுமாயின் கருவுறுதல் நடைபெறாது. ஆனாலும் புரோஜெஸ்டிரான் (*progesterone*) சுரப்பு தொடர்வதால் போலிப்பிரசவ நிலை ஏற்படும்.
# தமிழ்நாடு சட்டமன்றத் தேர்தல், 1977

தமிழ்நாட்டின் ஆறாவது **சட்டமன்றத் தேர்தல் 1977** ஆம் ஆண்டு ஜூன் மாதம் நடை பெற்றது. அண்ணா திராவிட முன்னேற்றக் கழகம் வெற்றி பெற்று, ம. கோ. இராமச்சந்திரன் (எம். ஜி. ஆர்) முதல் முறையாக தமிழகத்தின் முதல்வரானார். அடுத்த பத்து ஆண்டுகள் அவரே தமிழகத்தின் முதல்வராக தொடர்ந்து பதவி வகித்தார்.
# தமிழ்நாடு சட்டமன்றத் தேர்தல், 1977

## தொகுதிகள்

1977 ஆம் ஆண்டு தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். அவர்கள் 189 பொதுத் தொகுதிகளில் இருந்தும் 45 தனித் தொகுதிகளில் இருந்தும் (தாழ்த்தப்பட்டவருக்கும், பழங்குடியினருக்கும் ஒதுக்கப்பட்டவை) தேர்ந்தெடுக்கப்பட்டனர்.
# தமிழ்நாடு சட்டமன்றத் தேர்தல், 1977

## கட்சிகள்

1967 ஆம் ஆண்டு முதல் முறையாக திமுக தமிழகத்தில் ஆட்சியைக் கைப்பற்றியது. முதல்வராகப் பொறுப்பேற்ற அண்ணாத்துரை இரண்டாடுகளுக்குள் 1969 இல் இறந்தார். அவருக்குப் பின் மு. கருணாநிதி திமுகவில் தலைவராகவும், தமிழக முதல்வராகவும் பொறுப்பேற்றார். 1971 தேர்தலில் மீண்டும் திமுக வென்று கருணாநிதி இரண்டாம் முறை முதல்வரானார். 1972 இல் திமுக பிளவு பட்டது. எம். ஜி. ஆர் கட்சியைவிட்டு வெளியேறி அண்ணா திராவிட முன்னேற்றக் கழகம் என்ற புதுகட்சியைத் தொடங்கினார். 1976 இல் காமராஜர் மறைவிற்குப் பின் அவரது நிறுவன காங்கிரசு நிலை குலைந்தது. ஜி. கே. மூப்பனார் தலைமையில் ஒரு பிரிவினர் இந்திரா காங்கிரசுடன் இணைந்தனர். மற்றொரு பிரிவினர் ஜனதா கட்சியில் இணைந்தனர். காமராஜர் உயிருடன் இருந்த வரை தமிழகத்தில் காலூன்ற முடியாத இந்திரா காங்கிரசு அவரது மறைவுக்குப் பின்னர் வலுவடைந்தது. 1972 இல் ராஜகோபாலாச்சாரி இறந்த பிறகு அவரது சுதந்திராக் கட்சியும் செயல்படுவது நின்று போனது. மேற்குறிப்பிட்ட கட்சிகளைத் தவிர முஸ்லிம் லீக், இந்திய கம்யூனிஸ்ட், மார்க்சிஸ்ட் கம்யூனிஸ்ட், ஃபார்வார்ட் ப்ளாக் போன்ற கட்சிகளும் இந்தத் தேர்தலில் போட்டியிட்டன.
# தமிழ்நாடு சட்டமன்றத் தேர்தல், 1977

## அரசியல் நிலவரம்

- திமுக தனது ஐந்தாண்டு ஆட்சிகாலம் முடிவதற்கு ஓராண்டிற்கு முன்னரே கருணாநிதி ஆட்சி காலத்தில் செய்த பல ஊழல் முறைகேடு வழக்கான **சர்க்காரிய கமிஷன்** மற்றும் வீராணம் ஏரிக்கு குழாய் வாங்கிய ஊழல் முறைகேடுகளை காரணம் காட்டியும், பிரதமர் இந்திரா காந்தி அப்போது அமல்படுத்தி இருந்த நெருக்கடி நிலையை எதிர்த்து கருணாநிதி அவர்கள் தீவிரமாக காங்கிரஸ் கட்சி எதிர்த்து தனது அரசியல் சகாக்களோடு போராடியதால். திமுக கூட்டணி கட்சி என்று கூட பாராமல் இந்திரா காந்தியின் மத்திய அரசால் 31.ஜனவரி.1976 அன்று திமுக அரசு கலைக்கப்பட்டு தமிழகத்திற்கு குடியரசுத் தலைவர் ஆட்சி பிரகடனபடுத்தபட்டது.
- மேலும் நெருக்கடி நிலை பிரகடனப்படுத்தப்பட்டதால் 1976 ஆம் ஆண்டு நடக்க வேண்டிய தேர்தல் ஒராண்டு கழித்து 1977ல் நடத்தப்பட்டது.
- திமுக அரசு அதன் ஐந்தாண்டு ஆட்சி காலத்தில் கடும் ஊழல் குற்றச்சாட்டுகளுக்கு ஆளாகி இருந்தது.
- மேலும் நெருக்கடி நிலை காலத்தில் திமுக தலைவர் மு. கருணாநிதி மற்றும் அவரது கட்சியை சார்ந்த அனைத்து தலைவர்களும் சிறை சென்ற நிகழ்வுகள் மக்களிடையே பெரும் அதிருப்தியை ஏற்படுத்தியது.
- இதனால் அன்றைய அதிமுக பல இடைத்தேர்தல்களில் வென்றிருந்ததால் மக்களிடையே பெரும் வரவேற்பை பெற்று இருந்தது. மேலும் சத்தியவாணி முத்து, இரா. நெடுஞ்செழியன், எஸ். மாதவன் போன்ற தலைவர்கள் திமுகவில் இருந்து வெளியேறி எதிர்கட்சியான அதிமுகவில் இணைந்தனர்.
- அதிமுக-இந்திரா காங்கிரசு கூட்டணி 1977 ஜனவரி மாதம் நடை பெற்ற நாடாளுமன்றத் தேர்தலில் வெற்றி பெற்றது. மத்தியில் இந்திரா காந்தி தோற்று போனார்.
- ஆனால் எதிர்கட்சியான திமுக-ஜனதா கட்சி கூட்டணி தமிழகத்தில் தோல்வி அடைந்தது. என்றாலும் மத்தியில் முதல் முதலாக காங்கிரஸ் கட்சியை வீழ்த்தி ஜனதா கட்சி தலைமையில் மொரார்ஜி தேசாய் பிரதமர் ஆனார்.
- நாடாளுமன்றத் தேர்தல் முடிந்த ஆறு மாதங்களுக்கு பிறகு கூட்டணிகள் மாறின. சட்டமன்றத் தேர்தலில் நான்கு முனைப் போட்டி காணப்பட்டது.
- தமிழக மாநில கட்சிகளான அதிமுகவும், திமுகவும் தனித்தும். மத்திய கட்சிகளான இந்திரா காங்கிரசு, ஜனதா கட்சி தனித்து போட்டியிட்டனர்.
- அதிமுக, இந்திய மார்க்சிஸ்ட் கம்யூனிஸ்ட் கட்சி, ஃபார்வார்டு ப்ளாக், முஸ்லீம் லீக் ஓரணியாகவும் போட்டியிட்டனர்.
- திமுகவும், ஜனதா கட்சி தனித்து போட்டியிட்டனர்.
- இந்திரா காங்கிரசு, இந்திய கம்யூனிஸ்ட் கட்சி ஓரணியாகவும் போட்டியிட்டனர்.
# தமிழ்நாடு சட்டமன்றத் தேர்தல், 1977

## தேர்தல் முடிவுகள்

தேர்தல் தேதி – 10 ஜூன் 1977 ; மொத்தம் 61.58 % வாக்குகள் பதிவாகின.  
| அதிமுக | 130 | திமுக | 48 | காங்கிரசு | 27 | ஜனதா கட்சி | 10 |  |
| --- | --- | --- | --- | --- | --- | --- | --- | --- |
| இந்திய கம்யூனிஸ்ட் (மார்க்சிஸ்ட்) | 12 | இந்திய கம்யூனிஸ்ட் கட்சி | 5 |  |  |  |  |  |
| ஃபார்வார்ட் ப்ளாக் | 1 |  |  |  |  |  |  |  |
| சுயேட்சை (முஸ்லிம் லீக்) | 1 |  |  |  |  |  |  |  |
| மொத்தம் (1977) | 144 | மொத்தம் (1977) | 48 | மொத்தம் (1977) | 32 | மொத்தம் (1977) | 10 |  |
| மொத்தம் (1971) | n/a | மொத்தம் (1971) | 184 | மொத்தம் (1971) | 35 | மொத்தம் (1971) | n/a | } |
# தமிழ்நாடு சட்டமன்றத் தேர்தல், 1977

## ஆட்சி அமைப்பு

அதிமுக தனிப்பெரும்பான்மையுடன் முதல் முதலில் வெற்றி பெற்று அக்கட்சியின் தலைவர் எம். ஜி. ஆர் முதலாவது முறை தமிழகத்தின் முதல்வரானார். ஆனால் எதிர்கட்சியான திமுக கட்சியின் தலைவர் கருணாநிதி அவர்கள் எம். ஜி. ஆர் அன்னிய பிறப்பு இலங்கையர் முதலமைச்சர் பதவியில் நாடாள முடியாது என்று வழக்கு தொடுத்தார். ஆனால் நீதிமன்ற தீர்ப்பில் இந்தியா சுதந்திரத்திற்க்கு முன்பு இலங்கை தனிநாடாக அங்கிகரிக்கபடவில்லை. அதனால் எம். ஜி. ஆர் அன்னிய பிறப்பில்லை என்று கூறி முதல்வர் பதவியுடன் நாடாள முடியும் என்று தீர்ப்பு வழங்கபட்டு அந்த நீதி போரட்டத்திலும் வெற்றி பெற்று தான் ஒரு நீதிக்கட்சியின் வழி வந்த தலைவர் என்று எம். ஜி. ஆர் நிருபித்து முதல்வர் ஆசனத்தில் அமர்ந்தார். அடுத்த 10 ஆண்டுகளுக்கும் அதற்கு இடையே வந்த இரண்டு சட்டமன்ற தேர்தல்களிலும் தொடர்ந்து வெற்றி பெற்று அவரே தமிழக நிரந்தர மக்கள் சக்தியாகவே திகழ்ந்து முதல்வராகப் பணியாற்றினார்.
# தமிழ்நாடு சட்டமன்றத் தேர்தல், 1977

## மேலும் பார்க்க

- தமிழ்நாட்டில் இந்திய நாடாளுமன்றத் தேர்தல், 1977
- இந்தியப் பொதுத் தேர்தல், 1977
# எபேசியருக்கு எழுதிய திருமுகம்

**எபேசியர்** அல்லது **எபேசியருக்கு எழுதிய திருமுகம்** (*Letter [Epistle] to the Ephesians*)
என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பத்தாவதாகவும், தூய பவுலின் திருமுகங்கள் வரிசையில் ஐந்தாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Ephesious (Επιστολή προς Εφεσίους) எனவும் இலத்தீன் மொழிபெயர்ப்பில் Epistula ad Ephesios எனவும் உள்ளது . இம்மடல் தூய பவுல் பெயரால் கி.பி. 80க்குப் பின் வேறொருவரால் எழுதப்பட்டிருக்கலாம் என்பது அறிஞர் கருத்து. பவுலே இம்மடலை எழுதினார் என்போரும் உண்டு .
# எபேசியருக்கு எழுதிய திருமுகம்

## எபேசியர் திருமுகத்தின் சிறப்பு

**எபேசியர் திருமுகம்** மிகவும் சிறந்த கருத்துக்களைத் தன்னுள் கொண்டுள்ளது; திருச்சபை பற்றிய அழகான உருவகங்களை தருகிறது. கடவுளின் திட்டம் என்பது மனித குலத்தை மட்டுமல்ல, படைப்பு அனைத்தையுமே கிறிஸ்துவின் தலைமையில் கடவுளுடன் ஒப்புரவாக்குவது என்னும் உயரிய கருத்தை இத்திருமுகம் எடுத்துரைக்கிறது; குடும்பவாழ்வு பற்றிச் சிறந்த அறிவுரைகளையும் வழங்குகிறது.  
இத்திருமுகம் கொலேசையர் திருமுகத்துடன் நெருங்கிய தொடர்புடையது. பலர் இதனைக் கொலோசையர் திருமுகத்தின் விளக்கமாகக் கருதுகின்றனர்.
# எபேசியருக்கு எழுதிய திருமுகம்

## எபேசியர் திருமுகத்தின் ஆசிரியர்

இத்திருமுகத்தைப் பவுல் எழுதினார் என்பது மரபு நம்பிக்கையாக இருந்தாலும், அண்மைக் காலத்தில் சில மாற்றுக் கருத்துக்களும் தோன்றியுள்ளன. மூன்று ஆண்டுகளுக்கு மேல் எபேசில் தங்கிப் பணிபுரிந்த ஆசிரியர் (திப 18:23-19:4) எபேசு மக்களுடன் கொண்டிருந்த உறவைத் திருமுகம் காட்டவில்லை (1:15: 3:2); வழக்கமான வாழ்த்துக்களும் இதில் இல்லை.  
இதன் கருத்தோட்டமும் நடையும் சொற்களும் கூட பவுல் எழுதிய கடிதங்களினின்று மாறியிருக்கின்றன. திருச்சபையைக் கிறிஸ்துவின் மறையுடலாகச் சித்திரிக்கும் ஆழமான இறையியல் கருத்துக்கள் பிற்காலத்தவை. இத்தகைய பல காரணங்களின் அடிப்படையில் இது கி.பி. 80-க்குப் பின் வேறொருவரால் எழுதப்பட்ட மடல் எனப்பலர் கூறுவர். இது லவோதோக்கியருக்கு எழுதப்பட்ட மடல் என்பர் வேறு சிலர்.  
எனினும் இதனை ஒரு மடல் என்பதை விட ஆழமான இறையியல் கட்டுரை எனக் கொள்வதே சிறப்பு. பல சபைகளுக்கு எழுதப்பட்ட திருமுகத்தின் எபேசு நகரப் பிரதி இது எனக் கருதலாம். எனவே தனிப்பட்ட செய்திகள் இதில் இடம் பெறவில்லை. இதனைப் பவுலின் சீடர் ஒருவர் பவுலினது கண்ணோட்டத்தில், அவரது பெயரில் எழுதியிருக்க வேண்டும். இவ்வாறு எழுதுவது அக்காலத்தில் முறையாகக் கருதப்பட்டது.
# எபேசியருக்கு எழுதிய திருமுகம்

## திருமுகத்தின் உள்ளடக்கம்

இத்திருமுகத்தின் முதற்பகுதியில் ஒற்றுமை பற்றிய மையக் கருத்தை ஆசிரியர் விளக்குகின்றார்; தந்தையாம் கடவுள் தம் மக்களை எப்படி அழைத்துள்ளார் என்றும், அவர்கள் எவ்வாறு அவர்தம் மகன் இயேசு கிறிஸ்துவினால் மன்னிக்கப் பெற்று, பாவத்திலிருந்து விடுதலை பெற்றார்கள் என்றும், கடவுளின் தூய ஆவியால் எவ்வாறு உறுதிப்படுத்தப்படுகின்றார்கள் என்றும் கூறுகிறார் (அதிகாரங்கள் 1-3).  
இரண்டாம் பகுதியில் (அதிகாரங்கள் 4-6) வாசகர்கள் கிறிஸ்துவுடன் கொண்டுள்ள உறவைத் தங்கள் வாழ்வில் காட்ட வேண்டும் என்கிறார் ஆசிரியர். பொதுவான சமூக அன்பு வாழ்வும், குடும்ப அன்பு வாழ்வும் இந்த ஒற்றுமையை எடுத்துக் காட்ட வேண்டும் என விருப்பம் தெரிவிக்கின்றார்.  
இத்திருமுகத்தில் பல உருவகங்கள் இடம் பெறுகின்றன. திருச்சபை உடலாகவும் கட்டடமாகவும் மணமகளாவும், கிறிஸ்து தலையாகவும் மூலைக்கல்லாகவும் மணமகனாவும் உருவகிக்கப்படுவதைக் காண்கிறோம்.  
கிறிஸ்துவுடன் இணைந்து வாழ்தல் பற்றிப் பலமுறை சொல்லப்படுகிறது; கடவுளின் அருள் வலியுறுத்தப்படுகின்றது. அனைத்தும் கிறிஸ்துவின் அன்பு, தியாகம், மன்னிப்பு, அருள், தூய்மை என்னும் அடிப்படையில் பார்க்கப்படுகின்றன.
# எபேசியருக்கு எழுதிய திருமுகம்

## எபேசியர் திருமுகத்திலிருந்து ஒரு பகுதி

**எபேசியர் 6:14-17**  
"உண்மையை இடைக்கச்சையாகக் கட்டிக்கொண்டு,  
நீதியை மார்புக்கவசமாக அணிந்து நில்லுங்கள்;  
அமைதியை அருளும் நற்செய்தியை அறிவிப்பதற்கான ஆயத்தநிலையை  
உங்கள் காலில் மிதியடிகளாகப் போட்டுக் கொள்ளுங்கள்.  
எந்நிலையிலும் நம்பிக்கை என்னும் கேடயத்தைப் பிடித்துக் கொள்ளுங்கள்.  
அதைக் கொண்டு தீயோனின் தீக்கணைகளையெல்லாம் அணைத்துவிட முடியும்.  
மீட்பைத் தலைச் சீராவாகவும்,  
கடவுளின் வார்த்தையைத் தூய ஆவி அருளும் போர் வாளாகவும் எடுத்துக் கொள்ளுங்கள்.  
எல்லா வேண்டல்களையும் மன்றாட்டுகளையும் இறைவனிடம் எழுப்புங்கள்;  
எப்போதும் தூய ஆவியின் துணை கொண்டு வேண்டுதல் செய்யுங்கள்."
# எபேசியருக்கு எழுதிய திருமுகம்

## எபேசியர் நூலின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரையும் வாழ்த்தும் | 1:1-2 | 357 |  |
| 2. கிறிஸ்துவும் திருச்சபையும் | 1:3 - 3:21 | 357 - 360 |  |
| 3. கிறிஸ்தவப் புது வாழ்வு | 4:1 - 6:20 | 360 - 364 |  |
| 4. இறுதி வாழ்த்தும் முடிவுரையும் | 6:21-24 | 364 | } |
# பதுருப் போர்

**பதுருப் போர்** (*Battle of Badr*, *பத்ர் போர்*, , மார்ச் 17, கிபி 624) இசுலாமிய வரலாற்றில் முசுலிம்கள் இசுலாத்தின் பகைவர்களைப் படைமோதல் வழியாக எதிர்த்துப் போராடிய முதலாவது போர் ஆகும். இந்தப் போர் தென் அரேபியாவின் (இன்றைய சவூதி அரேபியா) ஹெஜாஸ் பகுதியில் இசுலாமிய நாட்காட்டியில் (ஹிஜ்ரி) 2-ஆம் ஆண்டு ரமழான் பிறை 17-ல் வெள்ளிக்கிழமை நடைபெற்றது. மக்காவில் இசுலாத்தை எதிர்த்த குறைசியர்களுடன் இடம்பெற்ற இப்போர் முகம்மது நபிக்கு ஒரு திருப்புமுனையாக அமைந்தது. முஸ்லிம்கள் பதுருச் சண்டையில் மிகக் குறைந்த எண்ணிக்கையோடும் ஆயுதப் வலிமையோடும் வெற்றி பெற்றமைக்கான அடிப்படைக் காரணம் அவர்களிடம் காணப்பட்ட இறை நம்பிக்கையின் வலிமையும் இறைவனின் உதவியுமே என இஸ்லாமிய வரலாற்றில் குறிக்கப்பட்டுள்ளது. குர்ஆனிற் குறிப்பிடப்பட்டுள்ள ஒரு சில போர்களில் பதுருப் போரும் ஒன்றாகும்.
# பதுருப் போர்

## போருக்கான காரணம்

பத்ருப் போர் நடைபெறுவதற்குப் பல காரணங்கள் அப்போது இருந்ததாக வரலாற்றின் ஊடாக விளங்கிக் கொள்ளலாம். மதீனாவில் இசுலாம் தனிப்பெரும் அரசாக வளர்ந்து வந்தமை அதன் எதிரிகளால் விரும்பப்படவில்லை. நாளுக்கு நாள் இசுலாம் மிக வேகமாக பரவி வருவதனை அவர்கள் அவதானித்தனர். இப்பரவல் முழு அரபு உலகத்தையும் மிக வேகமான முறையில் ஆட்கொண்டு வரும் என்று அவர்கள் கருதினர். எனவே தமது அரசுகளின் செல்வாக்கு இல்லாமற் சென்று விடும் என்று எதிரிகள் அஞ்சினர்.  
மக்காவின் குறைசியர்கள் முகம்மது நபியோடு போர் ஒன்றை மேற்கொள்வதற்கு இன்னொரு முக்கியமான காரணம் அவர் மதீனாவிற் தம்மைத் திடப்படுத்திக்கொண்டு மக்காவில் இருந்து சிரியாவை நோக்கிச் செல்லும் குறைசி வணிகர்களைத் தடுத்து நிறுத்தி மக்கா வாசிகளின் பொருளாதாரப் பலத்தை அழித்து விடுவார் என்ற அச்சமாகும்.  
அத்தோடு நபியவர்களது பரப்புரை மக்காவையும் புனித கஃபாவையும் இலக்காகக் கொண்டிருக்கிறது என்பதையும் எதிரிகள் அவதானித்தனர். முகம்மது நபி மக்காவை விட்டு வெளியேறும் போது கஃபாவை பார்த்து அழுததையும் எதிரிகளால் மறக்கக் கூடிய நிகழ்ச்சியாக இருக்கவில்லை. இதனால் முகம்மது நபி அவர்கள் மதீனாவில் முழுமையாக தமது கால்களை ஊன்றிக்கொள்ள முன்னர் அவரை படைத்துறை, பொருளாதார இழப்புகளுக்கு உள்ளாக்க வேண்டும் என்று எதிரிகள் எண்ணினர்.  
இசுலாத்தின் மீது எதிரிகளது நடவடிக்கைகளை மிக நுணுக்கமாக அவதானித்து வந்த முகம்மது நபி நக்லா எனும் இடத்திற்கு ஒரு கண்காணிப்புக் குழுவை அப்துல்லாஹ் பின் சஃகுழ்சியின் தலைமையில் அமர்த்தினார்கள். எதிரிகளது நடவடிக்கைகளை அவதானித்து வரவேண்டும் என்பதே இவர்களுக்கான கட்டளையாக இருந்தது. எனினும் 12 பேர்களைக் கொண்ட இக்குழுவினர் உமர் பின் ஹள்ரமி என்பவருடன் வந்த ஒரு வர்த்தகக் குழுவைத் தாக்கினர். அதனால் ஹள்ரமி கொலை செய்யப்பட்டார். இந்நிகழ்வு முகம்மது நபிக்கு மனநிறைவை அளிக்கவில்லை. எனினும் இசுலாத்தின் எதிரிகள் தாம் ஏற்கனவே எதிர்பார்த்த விடயங்கள் நடைபெறுவதாக முடிவு கட்டி முசுலிம்களுக்கு எதிராகப் போராடத் தீர்மானித்தனர்.
# பதுருப் போர்

## போர் நிகழ்வு

மேலே விரித்துரைக்கப்பட்ட காரணிகள் போர் ஒன்றுக்கான சூழ்நிலை எதிரிகளிடத்தில் உருவாகி வந்த போது அபூசுபியான் 50 ஆயிரம் தினார் பெறுமதி கொண்ட வர்த்தகப் பண்டங்களோடு சிரியாவில் இருந்து திரும்பிக் கொண்டிருந்தான். ஏற்கனவே நடந்த நிகழ்வுகளை வைத்து முகம்மது நபியின் ஆதரவாளர்கள் தன்னையும் தாக்கி வர்த்தக பொருட்களையும் கொள்ளை அடிக்கலாம் என்ற அச்சம் அபூசுபியானிடம் ஏற்பட்ட போது, மக்காவுக்கு இது பற்றிச் செய்தி அனுப்பினான். மக்காவில் இச்செய்தி மிக வேகமாகப் பரவியது. பெரும் செல்வந்தர்களது சொத்துகள் அபூசுபியானிடம் இருந்ததனால் இது ஒரு பெரும் சிக்கலாக மாறவே அவர்கள் தலைவர்களை ஒன்றிணைத்து மதீனா மீது படை நடத்தி வரத் தொடங்கினர். 1000 பேர் அவர்களது படைப் பிரிவில் உள்ளடக்கப்பட்டிருந்தனர். 100 முக்கியமான தலைவர்களும் அவர்களிற் காணப்பட்டனர். உத்பா இப்னு ரபீஆ என்பவரே அக்குழுவுக்கு தலைமை தாங்கினார்.  
இசுலாமிய நாட்காட்டியில் 2 ஆம் ஆண்டு 12 ஆவது நோன்பில் முகம்மது நபி ஒரு சிறு குழுவினரோடு குறைசியர்களது படை வந்து கொண்டிருந்த தென் மேற்குத் திசையை நோக்கி முன்னேறினார்கள். 16 ஆம் நாள் மதீனாவில் இருந்து 80 மைல் தொலைவில் இருந்த பத்ர் என்ற இடத்திற்கு வந்து சேர்ந்தார்கள். பள்ளத்தாக்கின் அடுத்த முனையில் எதிரிகள் வந்து சேர்ந்தனர்.  
மறு நாட் காலை, அதாவது நோன்பு 17 இல் எதிரிகளோடு போர் தொடங்கியது. போர் மிகவும் மும்முரமாக நடைபெற்றுக் கொண்டிருக்கும் போது முகம்மது நபி இறைவனிடம் மிகவும் உருக்கமான முறையிற் பின்வருமாறு இறைஞ்சினார். *இறைவா உன் தூதரை பொய்யர் என்று நிறுவ ஆணவத்தோடும் ஆயுத வலிமையோடும் இக்குறைசியர் வந்திருக்கின்றனர். நீ வாக்களித்திருக்கும் உதவியை இப்போது தந்து விடு. இன்று இந்த சின்னஞ்சிறு குழு அழிந்து விட்டால் இப்பூமியில் உன்னை வணங்க வேறு யாரும் இருக்க மாட்டார்கள்.*  
இவ்வாறு அவருடைய தோளில் இருந்த போர்வை விழும் வரை இறைஞ்சுதலில் ஈடுபட்டிருந்தார்கள். இதனைக் கண்ட அபூபக்கர் (ரழி) அவர்கள் முகம்மது நபியிடம் வந்து, *அல்லாஹ்வின் தூதரே! உங்கள் இறைவனிடம் நீங்கள் இறைஞ்சியது போதும் நிச்சயமாக அவன் உங்களுக்கு உதவி செய்வான்* என்று கூறி ஆறுதல் படுத்தினார்.  
இப்போராட்டத்தில் முஹாஜிர்கள் (மக்காவிலிருந்து மதீனாவுக்கு சென்ற முசுலிம்கள்) தமது பெற்றோர்களையும் பிள்ளைகளையும் சகோதரர்களையும் எதிர்த்துப் போராட வேண்டிய ஒரு சோதனைக்கு ஆளானார்கள். இப்படியான சோதனையிலும் அவர்கள் இந்த யுத்தத்தில் வெற்றியடைந்தனர். இந்த யுத்தத்தில் முசுலிம்கள் கொள்கைக்காக குடல்வாய் உறவுகளைப் போர்க் களத்திற் சந்தித்தனர். குடல்வாய் உறவுமுறையை விடவும் தங்களின் இசுலாமிய கொள்கை வலிமை மிக்கது என்பதை அவர்கள் போர்க்களத்தில் நிறுவினர்.  
- இஸ்லாமிய வரலாற்றில் இடம்பெற்ற முதலாவது யுத்தம் "பத்ர்”, தினக்குரல், ஆகத்து 28, 2010
# வ. புதுப்பட்டி

**வ. புதுப்பட்டி** (*W.Pudupatti*) என்பது தமிழ்நாடு, விருதுநகர் மாவட்டம், வத்திராயிருப்பு வட்டத்தில், வத்திராயிருப்பு - கிருஷ்ணன்கோயில் சாலையில், மேற்குத் தொடர்ச்சி மலை அடிவாரத்தில் அமைந்துள்ள ஒரு பேரூராட்சி ஆகும். .  
2011-ஆம் ஆண்டு மக்கள்தொகை கணக்கெடுப்பின்படி, வ. புதுப்பட்டி பேரூராட்சி 3,488 வீடுகளும், 8316 மக்கள்தொகையும் கொண்டது. இது 8.02 சகிமீ பரப்பும், 15 வார்டுகளும், 33 தெருக்களும் கொண்ட வ. புதுப்பட்டி பேரூராட்சி ஸ்ரீவில்லிப்புத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# வ. புதுப்பட்டி

## அமைவிடம்

- விக்கிமேப்
# தார்சிசியுஸ்

**புனித தார்சிசியுஸ்** (***Saint Tarcisius***) 3-ஆம் நூற்றாண்டில் வாழ்ந்த ஒரு ஆதித் திருச்சபை கிறித்துவ இரத்த சாட்சி ஆவார். திருத்தந்தை முதலாம் தமாசுசின், படைப்புகளிளிருந்தே இவரைப் பற்றி அறிய முடிகிறது.  
இவர் எடுத்துச் சென்ற நற்கருணையை கலகக்காரர்களிடம் தருவதை விட சாவதேமேல் என உயித்துறந்தவர் இவர்.  
சான் களித்தொவிலுள்ள அடிநிலக் கல்லறைத் தொகுதியில் ( Catacomb ) இவர் முதலில் புதைக்கப் பட்டாலும் இவரது மீ-பொருட்கள் பின்னர் ரோம் நகருக்கு எடுத்துச் செல்லப்பட்டது. இவர் 15 ஆகஸ்ட் அன்று புதைக்கப்பட்டதாக குறுவர். ஆனால் அத்தினம் கன்னி மரியாவின் விண்ணேற்பு பெருவிழாதிருநாள் ஆனதால் இவரது விழா கத்தோலிக்க நாட்காட்டியில் பொதுவாக காட்டப்படுவதில்லை.  
இவர் பீட சிறுவர்களுக்கும், புதுநன்னைக்குத் தயாரிப்பவர்களுக்கும் பாதுகாவலர்.
# தார்சிசியுஸ்

## திருத்தந்தை முதலாம் தமாசுசின் தார்சிசியுஸைக் குறிக்கும் பாடல்

லத்தீன் மொழியில் உள்ள இப்பாடல் ஒன்றே தார்சிசியுஸின் வாழ்க்கைக்கு சான்றாகும்:  
*Par meritum, quicumque legis, cognosce duorum,*  
*quis Damasus rector titulos post praemia reddit.*  
*Iudaicus populus Stephanum meliora monentem*  
*perculerat saxis, tulerat qui ex hoste tropaeum,*  
*martyrium primus rapuit leuita fidelis.*  
*Tarsicium sanctum Christi sacramenta gerentem*  
*cum male sana manus premeret uulgare profanis,*  
*ipse animam potius uoluit dimittere caesus*
**
*prodere quam canibus rabidis caelestia membra.*
# கிறித்தவத் திருச்சபை

**கிறித்தவத் திருச்சபை** (*Christian Church*) என்பது கிறித்துவ மதத்தில் கிறித்துவ விசுவாசிகளின் கூட்டமைப்பு என பொருள்படும். புதிய ஏற்பாட்டில் இச்சொல் (ἐκκλησία) தல விசுவாசிகளையும், அகில உலக விசுவாசிகளையும் குறிக்க பயன்படுத்தப்பட்டிருக்கின்றது.
# கிறித்தவத் திருச்சபை

## சொல் பிறப்பு

திருச்சபை எனும் வார்த்தை தொன்தமிழ் வார்த்தையான ’ஓலக்கம்’ என்பதின் பொருளாகவும், கிரேக்க வார்த்தை (கிரேக்கம்: kyriakon (κυριακόν)) என்பதின் மொழிபெயர்ப்புப் பொருளாகவும் பயன்படுத்தப்படுகின்றது. "கடவுளுக்கு உரியது" எனும் பொருள்படும் வார்த்தை. *திரு* என்பது 'புனிதத்தை'யும் *சபை* என்பது 'மக்கள் குழுவை'யும் குறித்து நின்று 'திரு+சபை=திருச்சபை' என்ற சொல் உருவாகி உள்ளது. இதற்கு 'புனித மக்கள் கூட்டம்' அல்லது 'இறை மக்கள் சமூகம்' என்றும் பொருள் கொள்ளலாம்.  
ஒரே, புனித, கத்தோலிக்க, திருத்தூதர் வழிவருகின்ற (அப்போஸ்தலிக்க வழிமரபு) சபை மட்டுமே திருச்சபையாகும் என நைசின் விசுவாச அறிக்கை கூறுகின்றது. இவை நான்கையும் திருச்சபையின் நான்கு அடையாளங்கள் என அது கூறுகின்றது. ஆகவே அப்போஸ்தலிக்க வழிமரபு கொண்டுள்ள சபைகள் பிற சபைகளை திருச்சபைகளாக ஏற்பதில்லை. என்றாலும் அப்போஸ்தலிக்க வழிமரபு என்பது யாது என்பதிலும் அதன் அவசியத்திலும் கிறித்தவ பிரிவுகளிடையே ஒத்த கருத்தில்லை.  
கிரேக்க பதமான ἐκκλησία (ஒலிப்பு:எக்லீசியா), என்பது ஏதேனும் ஒரு அவையினைக்குறிக்கும் சொல் ஆகும், ஆயினும் பெரும்பான்மையான விவிலிய மொழிபெயர்ப்புகளில் இப்பதம் திருச்சபை எனவே பெயர்க்கப்பட்டுள்ளது. இப்பதம் 2 முறை மத்தேயு நற்செய்தியிலும், 24 முறை திருத்தூதர் பணிகள் நூலிலும், 58 முறை பவுலின் திருமுகங்களிலும், 2 முறை எபிரேயருக்கு எழுதிய நிருபத்திலும், ஒரு முறை யாக்கோபு திருமுகத்திலும், 3 முறை யோவானின் திருமுகங்களிலும், 19 முறை திருவெளிப்பாட்டிலும் இடம்பெறுகின்றது. ஆகமொத்தம் புதிய ஏற்பாட்டில் 114 முறை இப்பதம் இடம் பெருகின்றது. என கத்தோலிக்கர் நம்புகின்றனர். இயேசு திருத்தூதர்களுக்கு அதிகாரம் அளித்தார் எனவும் திருத்தூதர்கள் திருச்சபையின் முதல் ஆயர்களாகவும் கருதப்படுகின்றனர். தலைமைத் திருத்தூதர் பேதுருவின் அதிகாரம் அவரது வழித்தோன்றலான திருத்தந்தைக்கும், மற்றத் திருத்தூதர்களின் அதிகாரம் அவர்களது வழித்தோன்றல்களான திருச்சபையின் ஆயர்களுக்கும் வழிவழியாக வழங்கப்பட்டு வருகின்றன என்பது கத்தோலிக்க திருச்சபையின் நம்பிக்கை. இதனை அப்போஸ்தலிக்க வழிமரபு என்பர்.  
இவ்வகையான வழிமரபை கொண்டிராத சபைகளை *திருச்சபை*யாக ஏற்காமல் *திருச்சபை சமூகம்* (Ecclesial Community) என கத்தோலிக்க திருச்சபை அழைக்கின்றது. தன்னோடு ஒன்றிப்பில் இல்லாத ஆனால் அப்போஸ்தலிக்க வழிமரபு உடைய கிழக்கு மரபுவழி திருச்சபைகைளை திருச்சபைகளாக கத்தோலிக்க திருச்சபை ஏற்கின்றது.
# 2009 கர்நாடகா மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் கர்நாடகா மாநிலத்திலிருக்கும் 28 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | பெங்களூர் தெற்கு | அனந்த குமார் | பாரதீய ஜனதா கட்சி |  |
| 2 | பெல்காம் | சுரேஷ் சனபசப்பா அங்காடி | பாரதீய ஜனதா கட்சி |  |
| 3 | தும்கூர் | கங்காசந்த்ர சித்தப்பா பசவராஜ் | பாரதீய ஜனதா கட்சி |  |
| 4 | ஹசன் | எச்.டி.தேவகவுடா | ஜனதா தளம் (மதச்சார்பற்ற) |  |
| 5 | சாம்ராஜ்நகர் | ரங்கசாமி துருவநாராயணா | இந்திய தேசிய காங்கிரஸ் |  |
| 6 | பாகல்கோட் | பர்வதகவுடா சந்தனகவுடா காடிக்கவுடர் | பாரதீய ஜனதா கட்சி |  |
| 7 | உடுப்பி சிக்மகளூர் | டி.வி.சதானந்த கவுடா | பாரதீய ஜனதா கட்சி |  |
| 8 | பெங்களூர் வடக்கு | சந்த்ரே டி.பி.கவுடா | பாரதீய ஜனதா கட்சி |  |
| 9 | உத்தர கன்னடா | ஆனந்த குமார் தாத்தரேய ஹெக்டே | பாரதீய ஜனதா கட்சி |  |
| 10 | பீஜப்பூர் | ரமேஷ் சாந்தப்பா சிகாஜிநாகி | பாரதீய ஜனதா கட்சி |  |
| 11 | தார்வாட் | பிரல்கத் வெங்கடேஷ் ஜோசி | பாரதீய ஜனதா கட்சி |  |
| 12 | தக்ஷின கன்னடா | நளின்குமார் காடீல் | பாரதீய ஜனதா கட்சி |  |
| 13 | சிக்கோடி | ரமேஷ் விஸ்வநாத் கட்டி | பாரதீய ஜனதா கட்சி |  |
| 14 | குல்பர்கா | மல்லிகார்ஜீன கார்கே | இந்திய தேசிய காங்கிரஸ் |  |
| 15 | பெங்களூர் புறநகர் | எச்.டி.குமாரசுவாமி | ஜனதா தளம் (மதச்சார்பற்ற) |  |
| 16 | பெங்களூர் மத்தி | பி.சி.மோகன் | பாரதீய ஜனதா கட்சி |  |
| 17 | சிக்பள்ளபூர் | வீரப்ப மொய்லி | இந்திய தேசிய காங்கிரஸ் |  |
| 18 | கோலார் | கே. எச்.முனியப்பா | இந்திய தேசிய காங்கிரஸ் |  |
| 19 | ரெய்ச்சூர் | எஸ்.பக்கிரியப்பா | பாரதீய ஜனதா கட்சி |  |
| 20 | பெல்லாரி | சே.சாந்தா | பாரதீய ஜனதா கட்சி |  |
| 21 | கோப்பல் | சிவராம கவுடா | பாரதீய ஜனதா கட்சி |  |
| 22 | தாவன்கெரே | கவுடர் மல்லிகார்ஜீனப்பா சித்தேஸ்வரா | பாரதீய ஜனதா கட்சி |  |
| 23 | பிதார் | என்.தரம்சிங் | இந்திய தேசிய காங்கிரஸ் |  |
| 24 | மாண்டியா | என்.சாலுவராய சுவாமி | ஜனதா தளம் (மதச்சார்பற்ற) |  |
| 25 | சித்ரதுர்கா | ஜனார்த்தன சுவாமி | பாரதீய ஜனதா கட்சி |  |
| 26 | காவேரி | சிவகுமார் சனபசப்பா உடாசி | பாரதீய ஜனதா கட்சி |  |
| 27 | மைசூர் | அடகூர் குச்சேகவுடா விஸ்வநாத் | இந்திய தேசிய காங்கிரஸ் |  |
| 28 | சிமோகா | ராகவேந்திர எடியூரப்பா | பாரதீய ஜனதா கட்சி | } |
# 2009 கர்நாடகா மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- பாரதீய ஜனதா கட்சி - 19
- இந்திய தேசிய காங்கிரஸ் - 6
- ஜனதா தளம் (மதச்சார்பற்ற) -3
# இலங்கை தொழில்நுட்பக் கல்லூரி

**இலங்கை தொழில்நுட்பக் கல்லூரி** 1898 ஆம் ஆண்டு முதன் முதலில் ஆரம்பிக்கப்பட்டது.
இலங்கையில் **தொழில்நுட்பக் கல்லூரி** (*Technical College*) என்பது தொழில்முறைக் கல்வி மற்றும் பயிற்சி வழங்கும் அரசினர் உயர் கல்வி நிறுவனம் ஆகும். இக்கல்லூரிகள் தொழில்நுட்பக் கல்வி மற்றும் பயிற்சித் திணைக்களத்தினால் நிருவகிக்கப்படுகிறது. நாடெங்கும் இவ்வாறான கல்லூரிகள் 33 உள்ளன.
# இலங்கை தொழில்நுட்பக் கல்லூரி

## வரலாறு

முதன்முறையாக இக்கல்லூரி அரசத் தொழில்நுட்பக் கல்லூரி என்ற பெயரில் 1893 ஆம் ஆண்டில் கொழும்பில் மருதானை என்ற இடத்தில் அமைக்கப்பட்டது. 1906 இல் இக்கல்லூரி *இலங்கைத் தொழில்நுட்பக் கல்லூரி* என்று பெயர் மாற்றப்பட்டது. இக்கல்லூரியில் ஆரம்பத்தில் வேதியியல், இயற்பியல், உயிரியல் போன்ற தூய அறிவியல் கல்வியும், குடிசார் பொறியியல், மின்பொறியியல், எந்திரப் பொறியியல் போன்றவற்றில் தொழில்நுட்பக் கல்வியும் போதிக்கப்பட்டன. இது இப்போது மருதானை தொழில்நுட்பக் கல்லூரி என அழைக்கப்படுகிறது.  
1921 இல் இலங்கைப் பல்கலைக்கழகக் கல்லூரி அமைக்கப்பட்ட போது, தொழில்நுட்பக் கல்லூரியின் அறிவியல் பகுதி பல்கலைக்கழகக் கல்லூரிக்கு மாற்றப்பட்டது. இப்பல்கலைக்கழகக் கல்லூரி லண்டன் பல்கலைக்கழகத்தின் இணைசார் கல்லூரியாக இருந்தது. 1933 ஆம் ஆண்டில் இருந்து லண்டன் பல்கலைக்கழகத்தின் பொறியியல் துறைக்கான வெளிசார் மாணவர்களை இலங்கைத் தொழில்நுட்பக் கல்லூரி பயிற்றுவித்தது.  
1942 இல் தொழில்நுட்பக் கல்லூரி இலங்கைக் கல்வித் திணைக்களத்தில் இருந்து பிரிக்கப்பட்டு "இலங்கைத் தொழில்நுட்பக் கல்லூரித் திணைக்களம்" புதிய திணைக்களத்தின் கீழ் கொண்டு வரப்பட்டது. பின்னர் இக்கல்லூரியில் கணக்குப் பதிவியல், வர்த்தகக் கல்வி போன்றவை பயிற்றுவிக்கப்பட்டன. 1950 இல் பொறியியல் கல்வித் துறை இலங்கைப் பல்கலைக்கழகத்தின் பேராதனை வளாகத்துடன் இணைக்கப்பட்டது. 1950களில் காலி, கண்டி, யாழ்ப்பாணம் ஆகிய இடங்களில் கனிஷ்ட தொழில்நுட்பக் கல்லூரிகள் நிறுவப்பட்டன. 1960களில் மேலும் பல தொழில்நுட்பக் கல்லூரிகள் ஆரம்பிக்கப்பட்டன.
# கருக்கட்டல்

உயிரணுவானது, முட்டை உயிரணுவைக் கருக்கட்டுவதற்காக முட்டையினுள் உட்செல்லும் செயல்முறை]]
**கருக்கட்டல்** என்பது இரு புணரிகள் இணைந்து ஒரு புதிய உயிரினம் உருவாகும் செயல்முறையாகும்.  
விலங்குகளில் இது முட்டை, விந்து எனும் இரு புணரிகள் இணைந்து, இறுதியில் ஒரு முளையம் உருவாதலைக் குறிக்கிறது. குறிப்பிட்ட விலங்கைப் பொறுத்து, கருக்கட்டல் செயல்முறையானது உடலின் உள்ளே நடைபெறுமா, அல்லது உடலுக்கு வெளியே நடைபெறுமா என்பது தங்கியிருக்கிறது. தாவரங்களில் மகரந்த மணிகளில் இருக்கும் புணரிக் கலமானது, முட்டைக் கலத்துடன் இணைந்து உருவாகும் செயல்முறையே கருக்கட்டல் எனப்படுகிறது.  
கருக்கட்டலின் பின்னர் ஒரு தனி உயிரினம் உருவாகும் முழுமையான செயல்முறையை இனப்பெருக்கம் என்கின்றோம்.
# கருக்கட்டல்

## தாவரங்களில் கருக்கட்டல்

தாவரங்களில் பூக்கும் தாவரங்கள் (flowering plants), வித்துமூடியிலிகளை (gymnospermae) உள்ளடக்கிய வித்துத் தாவரங்கள் (seed-bearing plants) என்ற பிரிவினுள் வரும் விதை கொண்ட தாவரங்களில் இவ்வகையான கருக்கட்டல் நடைபெறுகிறது. ஆனாலும் அது நடைபெறும் செயல் முறையானது வேறுபடுகின்றது. கருக்கட்டலின் பின்னர் உருவாகும் முளையமானது புதியதொரு தாவரமாக விருத்தியடையும் வல்லமை கொண்டதாக இருக்கும்.
# கருக்கட்டல்

## தாவரங்களில் கருக்கட்டல்

### பூக்கும் தாவரங்கள்

சூல்வித்திலையானது மகரந்தச்சேர்க்கைக்கு உள்ளான பின்னர், சூலகமுடி அல்லது குறி என அழைக்கப்படும் மகரந்தத்தை ஏற்கும் பகுதியினால் சுரக்கப்படும் வெல்லப் பதார்த்தங்களின் தூண்டுதலால், மகரந்த மணியானது வளர ஆரம்பிக்கும். இந்த மகரந்தக் குழாய் தாவர இழையத்தினூடாக நீண்டு வளர்ந்து சூலகத்தை சென்றடையும். மகரந்த உயிரணுவின் இருமடியக் (diploid) கருவானது இந்தக் குழாயினூடாகச் செல்லும்போது பிரிவுக்குள்ளாகி இரு ஒருமடிய (haploid) விந்துக் கருக்களை (sperm nuclei) உருவாக்கும். இந்த விந்துக் கரு, சூலகத்திலுள்ள, சூல்வித்து உயிரணுவின் ஒருமடியக் கருவுடன் இணைந்து இருமடியக் கருவை உருவாக்கும். இந்த செயல்முறையே உண்மையில் கருக்கட்டல் நிகழும் இடமாகும். கருக்கட்டலின் பின்னர் சூலகமானது விருத்தியடைந்து பழமாகிறது.
# கருக்கட்டல்

## தாவரங்களில் கருக்கட்டல்

### வித்துமூடியிலி தாவரங்கள்

வித்துமூடியிலித் தாவரங்களில் முக்கியமாக இரு வகையில் மகரந்தம் சூல்வித்தை சென்றடைகின்றது. சில வகைகளில் நகரிழைகளின் உதவியுடன் விந்துக் கலங்கள் ஊடகங்களில் நீந்திச்சென்று சூல்வித்தை அடையும். அவ்வாறு நகரிழை அற்றவற்றில், மகரந்தக் குழாய் உருவாக்கத்தால், சூல்வித்தை சென்றடையும்.
# கருக்கட்டல்

## விலங்குகளில் கருக்கட்டல்

### உள்ளான, வெளியான கருக்கட்டல்

வெவ்வேறு விலங்குகளில் கருக்கட்டலின்போது, விந்துக்கள் வேறுபட்ட முறைகளில் முட்டையை சென்றடையும். அத்துடன் பல விந்துகளில் ஒன்று மட்டும் முட்டையுடன் இணையும். கருக்கட்டலானது உள்ளான கருக்கட்டலாகவோ, அல்லது வெளியான கருக்கட்டலாகவோ இருக்கலாம். உள்ளான கருக்கட்டல் என்பது உடலுக்கு உள்ளாக விந்தும், முட்டையும் இணைவதையும், வெளியான கருக்கட்டல் என்பது உடலுக்கு வெளியாக விந்தும், முட்டையும் இணைவதையும் குறிக்கும்.  
மீன், ஐதரா hydra), பவளம் (coral) போன்ற, பொதுவான நீர்வாழ் விலங்குகளில் வெளியான கருக்கட்டலே நிகழ்கிறது. இங்கே ஆணிலிருந்து நீர்த்தன்மையான வெளியூடகம் ஒன்றில் வெளியேற்றப்படும் விந்துக்கள் நீந்திச் சென்று, அங்கே பெண்ணிலிருந்து வெளியேற்றப்படும் முட்டைகளுடன் இணைகின்றது. இவ்வகையான கருக்கட்டலுக்கு, விந்து இலகுவாக உட்புகக் கூடியதாக, முட்டையானது மெல்லிய வெளிமென்சவ்வைக் கொண்டதாக இருக்க வேண்டும். அத்துடன் விந்தானது வீரியமான அசையும் திறன் கொண்டதாக இருப்பதுடன், வெளிச் சூழலை எதிர் கொள்வதால், மிக அதிகளவில் விந்துக்கள் உருவாக்கப்படும் நிலையிலும் இருக்க வேண்டும். இவ்வாறான கருக்கட்டலில் உடல்திரவங்களின் தொடர்பு குறைவாக இருப்பதனால்,
தொற்றுநோய்களிலிருந்து பாதுகாப்பு கிடைக்கும். அத்துடன் தேர்வற்ற புணரிகளின் இணைவால், மரபியல் வேறுபாடு அதிகளவில் உருவாகும் சந்தர்ப்பமும் ஏற்படும்.  
உள்ளான கருக்கட்டலில், பொதுவாக விந்தும், முட்டையும் இணைவது பெண் விலங்குகளின் உடலின் உள்ளேயே நடைபெறும். இவ்வகை கருக்கட்டலில், கருக்கட்டலின் நிகழ்தகவு அதிகமாக இருப்பதுடன், புணரிகள் வீணாதலும் குறைக்கப்படும். அத்துடன் புணரிகளை தேர்வு செய்ய முடிவதுடன், முட்டைக்கான அதிககால பாதுகாப்பும் கிடைக்கும். கோழி போன்ற தடித்த வெளி மென்சவ்வைக் கொண்ட முட்டைகளை உருவாக்கும் விலங்குகளில், முட்டைகள் உடலைவிட்டு வெளியேறிய பின்னர் விந்துக்கள் உட்புகுவது கடினமாதலால், முட்டைகள் உடலினுள் இருக்கையிலேயே, மென்சவ்வை தடிப்பற்றதாக இருக்கும் நிலையிலேயே கருக்கட்டல் நிகழ்ந்துவிடும்.
# சைனிக் பள்ளி அமராவதிநகர்

**அமராவதி சைனிக் பள்ளி** என்பது இந்தியாவிலுள்ள 33 சைனிக் பள்ளிகளில் ஒன்று ஆகும். இது தமிழகத்தில் திருப்பூர் மாவட்டத்தின் உடுமலைப்பேட்டை வட்டம், அமராவதி அணைக்கு அருகே உள்ளது. இந்தப் பள்ளியானது இந்திய மத்தியஅரசின் பாதுகாப்பு அமைச்சகமும் தமிழக அரசும் இணைந்து உண்டு உறைவிடப் பள்ளியாகும். இது நடுவண் இடைநிலைக் கல்வி வாரியத்தின் பாடத் திட்டத்தின்படி இயங்கும் ஆங்கிலவழிப் பள்ளியாக இருந்தாலும் தமிழ், இந்தி, ஆங்கிலம் என்ற மும்மொழி திட்டம் பின்பற்றப்படுகிறது. இங்கு ஆறாம் வகுப்பு முதல் பன்னிரண்டாம் வகுப்பு வரை பயிற்றுவிக்கப்படுகிறது. இங்குப் பாடத்துடன் குதிரை ஏற்றம், நீச்சல், துப்பாக்கிச் சுடுதல், மலையேற்றம், விமானம், கப்பல் அமைப்புகள் குறித்துக் கற்றுத் தரப்படுகின்றன. இங்குப் படிக்கும் மாணவர்கள் அனைவரும் இங்குள்ள விடுதியில் தங்கி படிக்கின்றனர். பள்ளியில் வேலை செய்பவர்களின் குழந்தைகள் மட்டும் வீட்டிலிருந்து வரலாம் என்று விலக்கு அளிக்கப்பட்டிருக்கிறது. 2021 ஆண்டு காலகட்டத்தில் அமராவதி சைனிக் பள்ளியில் 655 மாணவர்கள் பயில்கின்றனர்.
# சைனிக் பள்ளி அமராவதிநகர்

## வரலாறு

அமராவதி நகர் சைனிக் பள்ளி, சமுதாயத்தின் ஒரு பகுதியாக 16 ஜூலை 1962 இல் தொடங்கப்பட்டது. இது 1975 வரை சைனிக் பள்ளி, மெட்ராஸ் (எஸ்.எஸ்.எம்) என அழைக்கப்பட்டது. தேசிய பாதுகாப்பு அகாதமியில் சேர மாணவர்களுக்கு பயிற்சி அளிக்கும் நோக்கத்துடன் சைனிக் பள்ளி, உருவாக்கப்பட்டது. என்.டி.ஏ (என்.டி.ஏ இந்தியாவில் உள்ள மூன்று படைகளிலும் நுழையும் மாணவர்களுக்கு ஒருங்கிணைந்த பயிற்சி அளிக்கிறது ). இந்திய கடற்படை அகாதமி (ஐ.என்.ஏ) இந்திய கடற்படைக்குள் நுழையும் கடற்படை மாணவர்களுக்கு பயிற்சி அளிக்கிறது.  
6 மற்றும் 9 ஆம் வகுப்புகளில் சேர்வதற்கு நுழைவுத் தேர்வு (அகில இந்திய சைனிக் பள்ளி நுழைவுத் தேர்வு- AISSEE) மூலம் மாணவர்கள் தேர்வு செய்யப்படுகிறார்கள், தேர்ந்தெடுக்கப்பட்டவர்களுக்கு பொதுப் பள்ளி கல்வி வழங்கப்படுகிறது. தலைமைத்துவ திறன் கொண்ட மாணவர்கள் இராணுவம், கடற்படை மற்றும் விமானப்படை ஆகியவற்றில் அதிகாரிகளாக ஆக பயிற்சி அளிக்கப்படுகிறார்கள். இந்திய குடிமக்கள் மட்டுமே பள்ளிக்குள் நுழைய தகுதியுடையவர்கள் ஆவார்கள்.
# சைனிக் பள்ளி அமராவதிநகர்

## சேர்க்கை

இந்தப் பள்ளியில் சேர ஆண்கள் மற்றும் பெண்கள் மட்டுமே விண்ணப்பிக்க முடியும். 6ஆம் வகுப்பில் சேர, 10இல் இருந்து 12 வயதுக்குள் இருக்க வேண்டும். 9ஆம் வகுப்பில் (ஆண்கள் மட்டும்) சேர 13- இருந்து 15 வயதுக்குள் இருக்க வேண்டும். மேலும் அரசு அங்கீகாரம் பெற்ற பள்ளியில் 8ஆம் வகுப்பில் படித்துக்கொண்டிருக்கும் மாணவர்களுக்கு மட்டும் 9ஆம் வகுப்பில் சேரத் தகுதி உண்டு. இந்தப் பள்ளியில் சேர்வதற்குத் தேசிய அளவில் நடத்தப்படும் நுழைவுத் தேர்வில் வெற்றி பெற்றும், நேர்முகத் தேர்விலும் உடல் தகுதியிலும் வெற்றி பெற வேண்டியது அவசியம்.  
மேலும் விபரங்களுக்கு பின்வரும் இணைய தள முகவரியை பார்வை இடவும் https://aissee.nta.nic.in/WebInfo/Page/Page?PageId=1&LangId=P#  
இந்தப்பள்ளியில் பட்டியல் வகுப்பினருக்கு 15 விழுக்காடும் பழங்குடி வகுப்பினருக்கு 7.5 விழுக்காடும் படை வீரர்கள், ஓய்வு பெற்ற பாதுகாப்புப் படையினரின் குழந்தைகளுக்கு 25 விழுக்காடும் இட ஒதுக்கீடு வழங்கப்படுகிறது.
# சைனிக் பள்ளி அமராவதிநகர்

## நோக்கம்

பள்ளியின் நோக்கம் சிறுவர்களை கல்வி, உடல் மற்றும் உளவியல் ரீதியாக தேசிய பாதுகாப்பு அகாதமி அல்லது பிற துறைகளில் நுழைவதற்கு தயார்படுத்துவதாகும்.
# சைனிக் பள்ளி அமராவதிநகர்

## பள்ளி வண்ணங்கள் மற்றும் இலச்சினை

பள்ளியின் வண்ணங்களாக சாம்பல் மற்றும் இரத்த சிவப்பு வண்ணங்கள் உள்ளன. சாம்பல் என்பது வலிமையையும், சிவப்பு நிறம், கடமை மீதான பக்தி மற்றும் தோழமையையும் குறிக்கிறது. பள்ளி இலச்சினையில் உள்ள வாள்கள் வீரத்தையும் மற்றும் விளக்கு அறிவு மற்றும் ஞானத்தையும் குறிக்கிறது. கோபுரம் தமிழகத்தின் கலாச்சாரத்தையும் மேன்மையையும் குறிக்கிறது.
# சைனிக் பள்ளி அமராவதிநகர்

## வளாகம்

இந்திரா காந்தி தேசிய பூங்காவின் பள்ளத்தாக்கில் 240 ஏக்கர் (0.97 கிமீ 2) பரப்பளவில் இப் பள்ளி வளாகம் உள்ளது. எல்லா பக்கங்களிலும் மலைகளால் சூழப்பட்ட இந்த வளாகம் அமராவதி அணையின் பின்னணியில் காணப்படுகிறது.
# சைனிக் பள்ளி அமராவதிநகர்

## பள்ளி குறித்த பிற தகவல்கள்

- என்.டி.ஏ-வில் சேருவது பெரும்பாலான மாணவர்களின் லட்சியமாகும். அதனால் இப் பிரிவில் பணி செய்ய விரும்பும் மாணவர்கள் இங்கு சேர்ந்து படிக்கின்றனர்.
- மூன்று படைகளுக்கும் ஒரே போட்டித் தேர்வின் மூலம் என்.டி.ஏ தேர்வு இரண்டு நிலைகளில் செய்யப்படுகிறது, அதைத் தொடர்ந்து தேர்வு வாரியம் நடத்தும் நேர்காணல் மூலமாக மாணவர்கள் தேர்ந்தெடுக்கப் படுகின்றனர்.
- இப்பள்ளியின் மாணவர்களைத் தேர்ந்தெடுப்பதற்கான நுழைவுத் தேர்வு நாடு முழுவதும் உள்ள மாணவர்களுக்கு திறந்த முறையில் நடத்தப்படுகிறது.
# சைனிக் பள்ளி அமராவதிநகர்

## பணிபுரியும் ஆசிரியர்கள்

இங்கு பணிபுரியும் ஆசிரியர்கள், அவர்களின் துறைகளில் முதுகலை பட்டம் மற்றும் கல்வியியலில் முதுகலை பட்டம் பெற்றவர்களாக இருக்க வேண்டும் என்பது சராசரி கல்வித் தகுதியாக உள்ளது. பாடசாலையின் கூடுதல் / இணைப் பாடத்திட்ட நடவடிக்கைகளுக்கு ஆசிரியர்களும் பணியாளர்களும் உதவுகிறார்கள். மூத்த ஆசிரியராக கணித ஆசிரியர் திரு எஸ். பால்ராஜ் உள்ளார். அனைத்து ஊழியர்களும் ஆசிரியர்களும் பள்ளி வளாகத்திற்குள் அல்லது அமராவதிநகரில் வசிக்கின்றனர்.  
திரு. பி. சந்திரன் (வேதியியல் ஆசிரியர்) மற்றும் திரு.ஏ.சௌந்திரராஜன் (இணை உயிரியல் ஆசிரியர்) ஆகிய இருவரும் சிறந்த ஆசிரியருக்கான விருதை முறையே 2011 மற்றும் 2013ம் ஆண்டில் குடியரசுத் தலைவரிடமிருந்து இதுவரை 6 ஆசிரியர்கள் தேசிய விருது பெற்றுள்ளனர்.  
பள்ளி கல்வி வளாகத்தில் ஹார்வர்ட் / டெக்சன் டி -6 வார்பேர்டு பாதுகாக்கப்பட்டு காட்சிக்கு வைக்கப்பட்டுள்ளது.  
இங்கு பணிபுரியும் ஆசிரியர் மற்றும் பணியாளர்களின் குழந்தைகள் மட்டும் (சிறுவர் மற்றும் சிறுமியர்) நாள் தோறும் வீட்டிலிருந்து வந்து படிப்பதற்கு அனுமதிக்கப்படுகிறார்கள்.
# சைனிக் பள்ளி அமராவதிநகர்

## அமர் சைனிக்

சைனிக் ஊழியர்களின் குழந்தைகளுக்கு உதவுவதற்கும் அருகிலுள்ள கிராம மக்களுக்கு உதவுவதற்கும் 1975 ஆம் ஆண்டில் அமர் சைனிக் மழலையர் மற்றும் தொடக்கப்பள்ளி நடைமுறைக்கு வந்தது. இது சுமார் 50 குழந்தைகளுடன் தொடங்கியது. இப்பள்ளியில் தற்போது சுமார் 250 குழந்தைகள் 200 சிறுவர்கள் மற்றும் 50 சிறுமியர் படிக்கின்றனர்.
# அரபி ஒலிப்புக் குறிகள்

கீழ்க்காணும் அட்டவணையில் இலக்கிய வழக்கு அல்லது எழுத்து வழக்கு அரபி **மொழிக்கான ஒலிப்புக் குறிகளை** அனைத்துலக ஒலிப்புக் குறிகள் நெடுங்கணக்கில் (அஒநெ, IPA) பயன்படுத்தும் குறிகளும் அதற்கு ஈடாக தமிழ் எழுத்துகளில் பயன்படுத்தும் குறிகளும் கொடுக்கப்பட்டுள்ளன.  
தாய்மொழியாகக் கொண்ட அரபி மொழியாளர்களிடையே சிறிதளவு மாற்றொலிகள் காணப்படலாம்.  
அரபி ஒலியனியல் கட்டுரையில் அரபி மொழிகளில் ஒலிப்புகள், ஒலியன்கள்பற்றிய விரிவான செய்திகளைக் காணலாம்.  
**===அஒநெ (IPA) அரபி மெய்யொலிகள்===**  
| அஒநெ
IPA | அரபி
எழுத்துகள் | நெருக்கமான
தமிழ்
ஆங்கில
ஈடுகள் | <small>உரோமன்
குறியீடு</small> | <small>தமிழ்க்
குறியீடு</small> |
| --- | --- | --- | --- | --- |  
|}  
| அஒநெ (IPA) | எழுத்துகள் | ஆங்கில எ.கா | <small>உரோமன்</small> | தமிழ்க்குறிகள் |
| --- | --- | --- | --- | --- |  
குறிப்புகள்:
- பிரான்சிய மொழியை முதன்மையான மொழியாக பயிற்றுவிக்கும் நாடுகளில் /ʃ/ (<big>ش</big>) என்னும் ஒலி ச் (**ch**) என ஒலிக்கும், ச்<small><sup>6</sup></small> (**sh**.'') மாறாக
- -வும் -வும் கடன் சொற்களில் மட்டுமே காணப்படும்.
- ஒலியும் ஒலியும் பேச்சு வழக்கு அரபியிலும் கடன்சொற்களிலும் காணப்படும்.
- & என்பவை ஈடாக அல்லது பகராகப் பல இடங்களில் பேச்சு வழக்கு அரபி மொழியில் பயன்படுகின்றன.
- & என்பவை வேற்று மொழிச்சொற்களிலும், தற்கால சீர்தரம் பெற்ற மொழிகளில் அல்லாத மொழிவழக்கங்கலிலும் காணப்படுகின்றன.
- Final & என்பவை என்பதாக மாறுகின்றன. இது ஈராக்கிலும், பாரசீக வளைகுடாப் பகுதிகளிலும், மேற்கு ஆசிய நாடுகள் பகுதிகளிலும் காணப்படுகின்றன.  
| அஒநெ | விளக்கம் |
| --- | --- |
# ஆன்சு கிறித்தியன் ஆன்டர்சன்

டென்மார்க்கில் **எச். சி ஆன்டர்சன்** என அறியப்படும் **ஆன்சு கிறித்தியன் ஆன்டர்சன்** (ஹான்ஸ் கிரிஸ்டியன் ஆண்டர்சன், *Hans Christian Andersen*; ஏப்ரல் 2, 1805 – ஆகத்து 4, 1875) ஒரு டேனிய மொழி எழுத்தாளரும் கவிஞரும் ஆவார். இவர் குறிப்பாகச் சிறுவர்களுக்கான கதைகளை எழுதுவதன் மூலம் புகழ் பெற்றார். *த இசுட்டெட்பாஸ்ட் டின் சோல்டியர்* *(The Steadfast Tin Soldier)*, *த சினோ குயீன்* *(The Snow Queen)*, *த லிட்டில் மேர்மெய்ட்* *(The Little Mermaid)*, *தம்பெலினா* *(Thumbelina)*, *த லிட்டில் மட்ச் கேர்ல்* *(The Little Match Girl)*, *த அக்லி டக்ளிங்* *(The Ugly Duckling)* போன்றவை இவ்வாறான கதைகளுள் குறிப்பிடத் தக்கவை. இவரது வாழ்நாளில் உலகம் முழுவதிலும் உள்ள குழந்தைகளைத் தனது ஆக்கங்கள் மூலம் இவர் மகிழ்வித்தார். இவருடைய கதைகள் 120 மேற்பட்ட மொழிகளில் மொழிபெயர்க்கப்படிருப்பதுடன், இக் கதைகளைத் தழுவிப் பல திரைப்படங்களும், நாடகங்களும், நடன நிகழ்ச்சிகளும் உருவாக்கப்பட்டுள்ளன.
# ஆன்சு கிறித்தியன் ஆன்டர்சன்

## இளமைப் பருவம்

ஆன்சு கிறித்தியன் ஆன்டர்சன், டென்மார்க்கில் உள்ள ஒடென்சு என்னும் நகரில் 1805 ஆம் ஆண்டு ஏப்ரல் 2 ஆம் தேதி பிறந்தார். "ஆன்சு" "கிறித்தியன்" என்பன டேனிய மரபுவழிப் பெயர்கள் ஆகும். இவரது தந்தையார் தாம் பிரபுக்கள் குடும்பத்தைச் சேர்ந்தவர் எனக் கருதியிருந்தார். ஆன்சு கிறித்தியன் ஆன்டர்சன் மையத்தைச் சேர்ந்த ஆய்வாளர்கள், ஆன்சின் தந்தையின் தாயார், முற்காலத்தில் தமது குடும்பம் உயர்குடியைச் சேர்ந்தது என ஆன்சின் தந்தையாருக்குக் கூறியதாகக் கூறுகின்றனர். பிற ஆய்வுகள் இதற்குத் தகுந்த ஆதாரங்கள் இல்லை என்பதைக் காட்டுகின்றன. இவரது குடும்பத்தினர் அரச குடும்பத்தினரிடம் வேலை செய்ததன் மூலமும், வணிகம் செய்ததன் மூலமுமே அவர்களுடன் இவர்களுக்குத் தொடர்புகள் இருந்தன. ஆன்டர்சன் அரச குடும்பத்தைச் சேர்ந்த ஒருவருக்கு முறையின்றிப் பிறந்த ஒருவராக இருக்கலாம் என்று தற்காலத்து ஆய்வாளர்கள் சிலர் கூறுகின்றனர். காரணம் எதுவாக இருப்பினும், அரசர் ஆறாம் பிரடெரிக், ஆன்டர்சன் மீது தனிப்பட்ட கவனம் வைத்திருந்ததோடு, அவரது கல்விக்கான செலவுகளில் ஒரு பகுதியையும் பொறுப்பேற்றிருந்ததாகத் தெரிகிறது.  
ஆன்சு கிறித்தியன் இளம் வயதிலேயே தன்னைத்தானே கவனித்துக் கொள்ள வேண்டிய நிலையில் இருந்தார். தொடக்கத்தில் ஒரு நெசவாளரிடம் வேலை பழகுபவராகச் சேர்ந்தார். பின்னர் ஒரு தையல்காரரிடம் சேர்ந்து வேலை பழகினார். 14 ஆவது வயதில் ஒரு நடிகராகும் எண்ணத்துடன் கோப்பன்கேகனுக்குச் சென்றார். இவரது சிற்ந்த குரல் வளத்துக்காக, அரச டேனிய நாடகக் குழுவில் இவரைச் சேர்ந்த்துக்கொண்டனர். இவரது குரல் விரைவிலேயே மாற்றம் அடைந்து விட்டது. இவருடன் நாடகக் குழுவில் இருந்த ஒருவர், ஆன்சை ஒரு கவிஞராகக் கருதுவதாகக் கூறினார். இதைத் தொடர்ந்து ஆன்சு எழுதுவதில் கவனம் செலுத்தலானார்.  
ஜோனாசு கொலின் என்பவர் ஆன்சைத் தற்செயலாகச் சந்தித்தபோது, அவரால் பெரிதும் கவரப்பட்டார். தொடர்ந்து அவர் ஆன்சை சிலகெல்சு என்னும் இடத்தில் இருந்த பள்ளிக்கு அனுப்பிப் படிக்க வைத்ததுடன் அதற்கான முழுச் செலவையும் தானே பொறுப்பேற்றார்.. ஆன்டர்சன் 1822 ல் தனது முதல் கதையை வெளியிட்டிருந்தார். இவருக்குப் பள்ளிக்கல்வியில் ஆதிகம் ஆர்வம் இல்லாதிருந்த போதும் எல்சினோர் என்னும் இடத்தில் இருந்த இன்னொரு பள்ளியிலும் 1827 ஆம் ஆண்டு வரை கல்வி கற்றார்.  
பள்ளியில் படித்த காலமே மிகவும் இருண்ட காலம் எனவும், தனது வாழ்க்கையின் மிகவும் கசப்பான காலம் அது எனவும் பிற்காலத்தில் அவர் கூறினார். ஒரு பள்ளியில் படித்தபோது அவரது பள்ளி ஆசிரியரின் வீட்டிலேயே தங்கியிருந்தார். அங்கே அவரது ஆளுமையை மேம்படுத்துவது என்ற போர்வையில் மிகவும் கொடுமைகளுக்கு உள்ளானர். உடன் படித்தவர்களில் பலரையும் விட இவர் வயதில் மூத்தவராக இருந்ததனால் இவர் பெரும்பாலும் தனித்துவிடப்பட்டார். இவர் கவர்ச்சி இல்லாதவராகவும், புரிந்து கொண்டு கற்க முடியாதவராக இருந்ததாகவும் கருதப்பட்டது. இவரது ஆசிரியர்கள் இவர் எழுதுவதை விரும்பவில்லை என்றும் அதனால், தான் பெரும் மனச்சோர்வுக்கு உள்ளானதாகவும் ஆன்சு கூறியிருந்தார்.